Ranskan asettamat julkisen palvelun velvoitteet Lyonin sekä Ajaccion, Bastian, Calvin ja Figarin väliselle säännölliselle lentoliikenteelle (ETA:n kannalta merkityksellinen teksti)



Virallinen lehti nro C 297 , 19/10/2000 s. 0006 - 0006



Ranskan asettamat julkisen palvelun velvoitteet Lyonin sekä Ajaccion, Bastian, Calvin ja Figarin väliselle säännölliselle lentoliikenteelle (2000/C 297/04) (ETA:n kannalta merkityksellinen teksti) 1. Ranska on Korsikan alueviranomaisten 25. toukokuuta 2000 tekemän päätöksen perusteella ja yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92(1) 4 artiklan 1 kohdan a alakohdan mukaisesti päättänyt asettaa julkisen palvelun velvoitteita Lyonin sekä Ajaccion, Bastian, Calvin ja Figarin väliselle säännölliselle lentoliikenteelle talven 2000-2001 ilmailukauden alkamispäivästä 29. lokakuuta 2000 alkaen. 2. Korsikan saariasemaan perustuvat julkisen palvelun velvoitteet 2.1 Vähimmäisvuoroväli Vähimmäisvuorovälit ovat seuraavat: a) Lyon-Ajaccio ja Lyon-Bastia - neljä meno-paluulentoa viikossa 1. lokakuuta-30. huhtikuuta, - yksi meno-paluulento päivässä 1. toukokuuta-30. syyskuuta. b) Lyon-Calvi ja Lyon-Figari - kaksi meno-paluulentoa viikossa 1. lokakuuta-30. huhtikuuta, - kolme meno-paluulentoa viikossa 1. toukokuuta-30. syyskuuta. Lennot on liikennöitävä ilman välilaskua. 2.2 Hinnat Seuraaville matkustajaryhmille on tarjottava ilman kapasiteettirajoituksia enintään 780 Ranskan frangin hintainen lippu: i) nuoret (alle 25-vuotiaat), ii) vanhukset (60 ikävuodesta alkaen), iii) alle 27-vuotiaat opiskelijat, iv) perheet (vähintään yhden alaikäisen lapsensa kanssa matkustavat vanhemmat tai toinen heistä), v) vammaiset tai invalidit, Tämänhintaisten lippujen ostamiselle voidaan asettaa lähtöpäivää edeltävä vähimmäisaika, joka ei kuitenkaan saa olla pidempi kuin 14 päivää. vi) matkustajat, joiden vakituinen asuinpaikka on Korsika ja jotka tekevät meno-paluumatkan Korsikasta sellaisilla sieltä hankituilla matkalipuilla, joiden voimassaoloaika on rajoitettu alle 40 päivään saaren ulkopuolella, kaikilla lennoilla ilman kapasiteettirajoituksia ja lipun varaamiselle tai ostolle asetettua vähimmäismääräaikaa. Hintoihin eivät sisälly valtion, paikallisviranomaisten ja lentoasemaviranomaisten perimät matkustajakohtaiset verot ja maksut, jotka lentolipussa sellaisiksi yksilöidään. Epätavallisen suuren, odottamattoman ja liikenteenharjoittajista johtumattoman lentoliikenteen kustannusten nousun vuoksi enimmäishintaa voidaan korottaa kustannusten nousua vastaavasti. Tarkistettu enimmäishinta ilmoitetaan reittiä liikennöiville liikenteenharjoittajille, ja sitä sovelletaan Euroopan komission julkaistua sen Euroopan yhteisöjen virallisessa lehdessä. 2.3 Liikennöinnin jatkuvuus Suoraan liikenteenharjoittajasta johtuvista syistä peruutettujen lentojen määrä ei saa IATA-ilmailukauden aikana ylittää yhtä prosenttia liikennöintiohjelmassa suunnitelluista lennoista, paitsi ylivoimaisen esteen sattuessa. Edellä mainitun asetuksen (ETY) N:o 2408/92 4 artiklan 1 kohdan c alakohdan mukaisesti jokaisen liikenteenharjoittajan, joka aikoo liikennöidä jollakin kyseisistä reiteistä, on taattava reitin liikennöinti vähintään kahdentoista peräkkäisen kuukauden ajan. Liikenteenharjoittaja saa keskeyttää liikennöinnin vain tehtyään ennakkoilmoituksen vähintään kuutta kuukautta aiemmin. Yhteisön liikenteenharjoittajille annetaan tiedoksi, että liikenteen harjoittaminen kyseisillä reiteillä edellä mainittuja julkisen palvelun velvoitteita noudattamatta voi johtaa hallinnollisiin ja/tai oikeudellisiin seuraamuksiin. Lentoliikenteen harjoittajille annetaan tiedoksi, että Ranskan viranomaiset varaavat itselleen oikeuden myöntää kyseisillä reiteillä EY:n perustamissopimuksen 87 artiklan 2 kohdan a alakohdan mukaisesti sosiaalitukia tiettyjen matkustajaluokkien hyväksi. (1) EYVL L 240, 24.8.1992, s. 8.